钦定古今图书集成/明伦汇编/氏族典/第255卷 > 王景
## 钦定古今图书集成/明伦汇编/氏族典/第255卷 > 王景

按：《后汉书王景传》：“景字仲通，乐浪。”邯人。少学《易》，广
窥众书，又好天文术数之事，沉深多伎艺。辟司空伏
恭府，时有荐景能理水者，显宗诏与将作谒者王吴
共修作浚仪渠。永平十二年，修汴渠，明年渠成，迁为
侍御史。十五年，从驾东巡狩，帝美其功绩，拜河堤谒
者。建初七年，迁徐州刺史。明年，迁庐江太守，卒于官。